
IGNALINOS RAJONO SAVIVALDYBĖS 

ADMINISTRACIJOS DIREKTORIUS

ĮSAKYMAS

DĖL SPECIALIŲJŲ ARCHITEKTŪROS REIKALAVIMŲ, SPECIALIŲJŲ SAUGOMOS TERITORIJOS TVARKYMO IR APSAUGOS REIKALAVIMŲ, SPECIALIŲJŲ PAVELDOSAUGOS REIKALAVIMŲ SUDERINAMUMO NAGRINĖJIMO KOMISIJOS SUDARYMO IR JOS NUOSTATŲ PATVIRTINIMO
2017 m. balandžio 4   d.  Nr. V2-227
Ignalina


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos statybos įstatymo 24 straipsnio 9 – 11 dalimis, Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo, patvirtinto Lietuvos Respublikos aplinkos ministro 2017 m. sausio 6 d. įsakymu Nr. D1-22 ,,Dėl Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo patvirtinimo“, 6 priedu, atsižvelgdamas į Kultūros paveldo departamento prie Kultūros ministerijos Utenos skyriaus 2017-03-21 raštą Nr. (1.29.-U02U-195 ,,Dėl komisijos nario skyrimo“, Aukštaitijos nacionalinio parko ir Labanoro regioninio parko direkcijos 2017-03-23 raštą Nr. 2-226 ,,Dėl komisijos nario skyrimo“, Sirvėtos regioninio parko direkcijos 2017-03-23 raštą Nr. V3-1.7-80 ,,Dėl atstovo skyrimą į komisiją“, Sartų ir Gražutės regioninių parkų direkcijos 2017-03-27 raštą Nr. V3-227(1.14) ,,Dėl įgalioto atstovo skyrimo dalyvauti specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos darbe“, 
1. S u d a r a u Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisiją:

1.1. Komisijos pirmininkė – Ramunė Slapšienė, Ignalinos rajono savivaldybės administracijos Urbanistikos ir infrastruktūros skyriaus vedėja, jos nesant – Vytautas Zabolevičius, Ignalinos rajono savivaldybės administracijos Urbanistikos ir infrastruktūros skyriaus vyresnysis specialistas.

1.2. Komisijos sekretorė – Marina Volkova, Ignalinos rajono savivaldybės administracijos Urbanistikos ir infrastruktūros skyriaus vyresnioji specialistė, jos nesant – Vaida Artemjeva, Ignalinos rajono savivaldybės administracijos  Urbanistikos ir infrastruktūros skyriaus vyriausioji specialistė.

1.3. Nariai:

1.3.1. Vytautas Zabolevičius, Ignalinos rajono savivaldybės administracijos Urbanistikos ir infrastruktūros skyriaus vyresnysis specialistas, jo nesant – Inga Ponomarenko, Ignalinos rajono savivaldybės administracijos  Urbanistikos ir infrastruktūros skyriaus vyriausioji specialistė;

1.3.2. Arūnas Giraitis, Kultūros paveldo departamento prie Kultūros ministerijos Utenos skyriaus vedėjas, jo nesant – Kristina Jonikienė, Kultūros paveldo departamento prie Kultūros ministerijos Utenos skyriaus vyriausioji specialistė;

1.3.3. Voldemaras Kutra, Aukštaitijos nacionalinio parko ir Labanoro regioninio parko direkcijos Kraštotvarkos skyriaus vedėjas, jo nesant – Andrius Juodelis, Aukštaitijos nacionalinio parko ir Labanoro regioninio parko direkcijos Kraštotvarkos skyriaus vyriausiasis specialistas;

1.3.4. Marius Semaška, Sirvėtos regioninio parko direkcijos vyriausiasis specialistas;

1.3.5. Osvaldas Visockas, Sartų ir Gražutės regioninių parkų direkcijos vyriausiasis specialistas, jo nesant – Saulius Mažiulis, Sartų ir Gražutės regioninių parkų direkcijos direktorius.

2021 m. gruodžio 27 d., Ignalinos rajono savivaldybės administracijos direktoriaus įsakymo Nr. V2-772 redakcija
2. T v i r t i n u Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos nuostatus (pridedama).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktorius                                                                                 Vidas Kreivėnas   
PATVIRTINTA

Ignalinos rajono savivaldybės

administracijos direktoriaus

2017 m. balandžio  4  d.

įsakymu Nr. V2-227 

SPECIALIŲJŲ ARCHITEKTŪROS REIKALAVIMŲ, SPECIALIŲJŲ SAUGOMOS TERITORIJOS TVARKYMO IR APSAUGOS REIKALAVIMŲ, SPECIALIŲJŲ PAVELDOSAUGOS REIKALAVIMŲ SUDERINAMUMO NAGRINĖJIMO KOMISIJOS NUOSTATAI

I SKYRIUS

BENDROSIOS NUOSTATOS


1. Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos nuostatai (toliau – nuostatai) reglamentuoja Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos (toliau – komisija) funkcijas ir darbo organizavimo tvarką. 


2. Komisija yra tarpžinybinė institucija, kuri nagrinėja specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų rinkinio suderinamumo ginčus ir kitus su tuo susijusius klausimus.


3. Komisija savo veikloje vadovaujasi Lietuvos Respublikos teritorijų planavimo įstatymu, Lietuvos Respublikos statybos įstatymu, Lietuvos Respublikos saugomų teritorijų įstatymu, Lietuvos Respublikos nekilnojamojo kultūros paveldo įstatymu, Lietuvos Respublikos vietos savivaldos įstatymu, kitais įstatymais, teisės aktais ir šiais nuostatais. 

II SKYRIUS

KOMISIJOS SUDARYMAS IR JOS DARBO ORGANIZAVIMAS

4. Komisija sudaroma savivaldybės administracijos direktoriaus įsakymu vadovaujantis Lietuvos Respublikos statybos įstatymo 24 straipsnio 9 dalimi iš specialiuosius architektūros reikalavimus, specialiuosius saugomos teritorijos tvarkymo ir apsaugos reikalavimus ir specialiuosius paveldosaugos reikalavimus išduodančių institucijų įgaliotų atstovų.

5. Konkrečius institucijų atstovus dalyvauti komisijoje skiria juos įgaliojusios institucijos. Jeigu planuojama teritorija (statinio statyba) susijusi su įslaptinta informacija, deleguojamas komisijos narys privalo turėti leidimą dirbti su įslaptinta informacija. 


6. Komisijos pirmininkas skiriamas savivaldybės administracijos direktoriaus įskaymu.


7. Komisijos techniniam aptarnavimui Ignalinos rajono savivaldybės administracijos direktoriaus įsakymu skiriamas komisijos sekretorius. Jis nėra komisijos narys.

8. Komisijos sudėtį tvirtina Ignalinos rajono savivaldybės administracijos direktorius.


9. Komisijos darbo forma yra posėdžiai, kurie rengiami nuostatų nustatyta tvarka. Komisijos posėdis yra teisėtas, jeigu jame dalyvauja du trečdaliai komisijos narių. Komisijos posėdžiai protokoluojami. Komisijos protokolus pasirašo pirmininkas, sekretorius ir visi dalyvavusieji posėdyje komisijos nariai.


10. Komisijos darbą organizuoja, šaukia posėdžius ir jiems vadovauja komisijos pirmininkas.


11. Informaciją apie posėdžio laiką, vietą, darbotvarkę ir posėdžiui reikalingą medžiagą sekretorius komisijos nariams išsiunčia elektroniniu paštu ne vėliau kaip prieš 3 darbo dienas iki posėdžio.

12. Komisijos narių dalyvavimas komisijos posėdžiuose privalomas. 


13. Komisijos nariai posėdžio metu negali kelti teisės aktų nuostatų neatitinkančių reikalavimų.


14. Komisijos posėdžiuose balsuoti gali komisijos pirmininkas ir posėdyje dalyvaujantys komisijos nariai. Komisija sprendimą priima balsų dauguma. Balsams pasiskirsčius po lygiai, lemiamas yra komisijos pirmininko balsas. Komisijos nariai neturi teisės susilaikyti ar atsisakyti balsuoti.

III SKYRIUS

KOMISIJOS FUNKCIJOS


15. Komisija, gavusi iš savivaldybės administracijos su ginčo objektu susijusius dokumentus, privalo patikrinti ir nustatyti, ar specialieji architektūros reikalavimai, specialieji paveldosaugos reikalavimai, specialieji saugomos teritorijos tvarkymo ir apsaugos reikalavimai dera tarpusavyje, parengti vadovaujantis Teritorijų planavimo įstatymo, Statybos įstatymo, Saugomų teritorijų įstatymo, Nekilnojamojo kultūros paveldo įstatymo, kitų įstatymų ir teisės aktų reikalavimais ir (ar) neprieštarauja statytojo (užsakovo) pateiktiems dokumentams.


16. Komisija, siekdama suderinti statytojo (užsakovo), trečiųjų asmenų, visuomenės, savivaldybės ir valstybės interesus, nagrinėja ginčą, jei reikia, siūlo 15 punkte nurodytus reikalavimus išdavusioms institucijoms juos pakeisti.


17. Komisija, vykdydama jai pavestas funkcijas, turi teisę kviesti ekspertus įvertinti ginčo dokumentus ir kitus specialistus, jeigu balsuodami tam balsų dauguma pritaria posėdyje dalyvaujantys komisijos nariai.


18. Komisija, per 10 darbo dienų išnagrinėjusi ginčą dėl specialiųjų architektūros reikalavimų, specialiųjų paveldosaugos reikalavimų, specialiųjų saugomos teritorijos tvarkymo ir apsaugos reikalavimų suderinamumo, balsų dauguma priima Statybos įstatymo 24 straipsnio 9 dalies 1 ar 2 punkte nurodytą sprendimą.


19. Komisija, priėmusi Statybos įstatymo 24 straipsnio 9 dalies 1 punkte nurodytą sprendimą, jį įformina protokolu ir pasirašytą protokolą perduoda savivaldybės administracijai. 


20. Komisija, priėmusi Statybos įstatymo 24 straipsnio 9 dalies 2 punkte nurodytą sprendimą, jį įformina protokolu. Pasirašytą protokolą ir su ginčo objektu susijusius dokumentus Statybos įstatymo 24 straipsnio 10 dalyje nustatytais terminais perduoda nagrinėti aplinkos ministro ir kultūros ministro sudarytai komisijai. Nepritarimo motyvai išdėstomi protokole (pateikiamos konkrečios neišdavimo priežastys, pagrindžiamos nuorodomis į konkrečius įstatymų ir kitų teisės aktų punktus). 

IV SKYRIUS

BAIGIAMOSIOS NUOSTATOS


21. Komisijos pirmininkas ir nariai už pagal kompetenciją priimtų sprendimų teisėtumą atsako Lietuvos Respublikos įstatymų nustatyta tvarka.


22. Komisijos protokolus ir kitus su ginčo objektu susijusius dokumentus viešojo administravimo subjektas Lietuvos vyriausiojo archyvaro 2011 m. kovo 9 d. įsakymu Nr. V-100 patvirtintos Bendrųjų dokumentų saugojimo terminų rodyklės nustatyta tvarka saugo 10 metų.


____________________

